سید محمد کالپوی

سید محمد مکی ترمزی کالپوی ؒ (سید محمد کالپوی) سلسلہ قادریہ رضویہ کے تیسویں امام و شیخ طریقت ہیں۔ سید محمد کالپوی ؒ نے سید شاہ جمال اولیاء رحمۃ اللہ علیہ سے ہی تعلیم حاصل کی اور بیعت و مجاز ہوئے آپ ہی کے ذریعہ یہ سلسلہ دائرہ شاہ اجمل الہٰ آبادی ؒ اور مارہرہ (مارہرہ شریف) پہچا پھر وہاں سے بریلی اور بدایوں گیا۔

حضرتِ سید میر محمد کالپوی علیہ رحمۃ اللہ الباری 1002ھ کو ہند کے شہر کالپی میں پیدا ہوئے ۔ آپ کے والدِ ماجدحضرت ابی سعید علیہ رحمۃ اللہ الرشیدآپ رحمۃ اللہ تعالیٰ علیہ کی ولادت سے قبل شہر دکن کی طرف تشریف لے گئے اور مَفْقُودُ الخَبَر (یعنی لاپتہ)ہو گئے۔ آپ رحمۃ اللہ تعالیٰ علیہ اپنی والدہ محترمہ کی آغوش تربیت میں پروان چڑھے اور 7 برس کی عمر میں اپنے وقت کے مشہور محدث شیخ محمد یونس رحمۃ اللہ تعالیٰ علیہ کی خدمت میں حاضر ہوکر علومِ دینیہ سیکھے۔ پھرآپ رحمۃ اللہ تعالیٰ علیہ جب حضرت سید شاہ جمال اولیاء رحمۃ اللہ علیہ کی خدمت میں پہنچے تو انہوں نے آپ رحمۃ اللہ تعالیٰ علیہ کے عالی ظرف کو دیکھتے ہوئے اپنے سلسلہ بَیْعَت میں داخل کیا اور تمام سلاسل کی اجازت و خلافت عطا کی۔ سات سال کی عمر سے آپ رحمۃ اللہ تعالیٰ علیہ کی نمازِ باجماعت کبھی قضاء نہ ہوئی۔ آخر عمر میں 26سال تک مسلسل روزہ رکھتے رہے سوائے اُن دِنوں کے جن میں روزہ رکھنا حرام ہے۔اپنے مرشد کامل رحمۃ اللہ تعالیٰ علیہ سے اکتسابِ فیض کے بعد کالپی شریف واپس آئے اور درس وتدریس میں مشغول ہو گئے۔
 13 مفید تصانیف یادگار چھوڑیں۔ آپ رحمۃ اللہ تعالیٰ علیہ 65 برس کی عمر پا کر شعبان المعظم 1071ھ کو اس دارِ فانی سے رخصت ہوئے۔ مزارِ پُر انوار کالپی شریف کے باہر دکھن اور پچھم گوشے میں شہر سے تقریباً ایک میل کے فاصلے پر ہے۔

اتر پردیش کی شخصیات
صوفی اولیا
ہندوستانی صوفیا